## Pravilnik o uvjetima kojima mora udovoljavati pravna osoba koja obavlja gradnju i preinaku zrakoplova i zrakoplovnog uređaja

### NN 38/2001 (27.4.2001.), Pravilnik o uvjetima kojima mora udovoljavati pravna osoba koja obavlja gradnju i preinaku zrakoplova i zrakoplovnog uređaja

# MINISTARSTVO POMORSTVA, PROMETA I VEZA

if !supportEmptyParas endif

668

Na temelju članka
159. i u skladu sa člankom 167. Zakona o zračnom prometu (»Narodne novine«,
broj 132/98), ministar pomorstva, prometa i veza uz suglasnost ravnatelja Državnog
zavoda za normizaciju i mjeriteljstvo donosi

## PRAVILNIK

### o uvjetima kojima mora udovoljavati pravna osoba koja obavlja gradnju i preinaku zrakoplova i zrakoplovnog ureĐaja

PodruČje primjene

Članak 1.

Ovim Pravilnikom
propisuju se uvjeti kojima mora udovoljavati ovlaštena pravna osoba koja
obavlja gradnju i preinaku zrakoplova i zrakoplovnog uređaja, tehničku kontrolu
i izradu tehničko tehnološke dokumentacije.

Članak
2.

Pravna osoba koja
podnese dokaze o udovoljavanju propisanim uvjetima Ministarstvo pomorstva
prometa i veza (u daljnjem tekstu: Ministarstvo) izdaje potvrdu o udovoljenju
(u daljnjem tekstu: Potvrdu) kojom se određuje opseg dopuštenih radova i
poslova.

Pojmovi

Članak 3.

*Dijelovi i uređaji* – podrazumijeva bilo koji instrumentalni mehanizam,
opremu, dio, aparat, dodatni dio, ili pomoćni dio, uključujući opremu za
komunikaciju, koji se koriste ili se namjeravaju koristiti pri upravljanju ili
provjeravanju zrakoplova tijekom leta i koji je montiran ili ugrađen u
zrakoplov. Pojam uključuje i dijelove repa aviona (airframe), motora ili elise.

*Izjava o prilagođenosti* – atest, sjedodžba ili potvrda da proizvod udovoljava
propisanim tehničkim zahtjevima utvrđenim u projektnoj ili konstrukcijskoj dokumentaciji
tog proizvoda.

*Nadležno tijelo* – podrazumijeva Ministarstvo pomorstva, prometa i
veza ili Upravu zračnog prometa kao nadležno tijelo države koje primjenjuje
propise sadržane u ovome Pravilniku. Međutim u slučaju gdje su zajedničke
zrakoplovne vlasti (JAA) ustanovile postupke za zajedničko vođenje procesa
davanja potvrda ili ovlaštenja, nadležno tijelo podrazumijeva JAA.

*Proizvod* – podrazumijeva zrakoplov, motor zrakoplova, ili elisu.

*Proizvodna organizacija* – podrazumjeva pravnu osobu kojoj je osnovna
djelatnost zrakoplovna proizvodnja prema tehničkim normama JAR.

*Proizvođač* – podrazumijeva pravni subjekt koji podnosi zahtjev
ili ima odobrenje za proizvodnju proizvoda, dijela ili uređaja prema tehničkim
normama JAR.

Postupak izdavanja
Potvrde

Članak 4.

Zahtjev koji podnosi
pravna osoba treba, ovisno o programu proizvodnje, sadržavati:

(a) tvrtku i sjedište
podnositelja zahtjeva;

(b) naziv lokacije
(mjesta proizvodnje) za koju se traži Potvrda;

(c) sažet opis predviđenog programa proizvodnje;

(d) sažet opis organizacije (ustroja pravne osobe i
proizvodnog procesa);

(e) ugovor s pravnom osobom koja izrađuje
konstrukcionu i tehničku dokumentaciju (ukoliko podnositelj zahtjeva sam ne
izrađuje dokumentaciju);

(f) broj zaposlenih, uključujući administrativno
osoblje, koje je an­gažirano (ili se namjerava angažirati ) na predviđenim
poslovima;

(g) naziv radnog mjesta i ime odgovornog
rukovoditelja;

(h) potpis odgovornog rukovoditelja.

(2) Uz zahtjev za izdavanje Potvrde pravna osoba mora
priložiti dokumentaciju iz koje mora biti razvidno kako su, za predviđeni
proizvodni program odnosno opseg predviđenih radova, zadovoljeni uvjeti glede:

(a) radnog prostora;

(b) tehničke kontrole radova;

(c) opremljenosti tehničkim sredstvima;

(d) stručnog osoblja;

(e) organizacije rada;

(f) dostupnosti tehničke dokumentacije za proizvodnju.

(3) Uvjeti iz stavka 2. ovog članka detaljno su
navedeni u dodacima 1-5 ovog Pravilnika.

(4) Svi dokumenti na koje se pozivaju dodaci 1 – 5 ovog
Pravilnika u izvorniku su dostupni u Upravi zračnog prometa Ministarstva
pomorstva, prometa i veza.

Pregled radnih
uvjeta

Članak 5.

Prije izdavanja
Potvrde Ministarstvo će provesti pregled radnih uvjeta i sustava rada u pogledu
udovoljenja uvjeta propisanih ovim Pravilnikom.

SadrŽaj Potvrde

Članak 6.

Potvrda sadrži
najmanje sljedeće podatke:

(a) tvrtku i
sjedište;

(b) naziv lokacije za
koju se Potvrda izdaje;

(c) predviđeni
program proizvodnje odnosno opseg radova;

(d) datum izdavanja
Potvrde;

(e) rok valjanosti
Potvrde.

Rok valjanosti
Potvrde

Članak 7.

Potvrda se može
izdati na sljedeće rokove:

(a) na 12 mjeseci;

(b) za uhodanu
proizvodnju do 36 mjeseci;

(c) za početnu
proizvodnju ili u posebnim slučajevima i na rok kraći od 12 mjeseci.

Obveza obavjeŠĆivanja

Članak 8.

Pravna osoba kojoj je
izdana Potvrda dužna je obavješćivati Ministarstvo o svim značajnim promjenama
koje se odnose na uvjete iz članka 4. ovog Pravilnika. Značajne promjene
detaljno su definirane u Dodatku 2. ovog Pravilnika.

Prijelazne i
zavrŠne odredbe

Članak 9.

Dodaci 1 – 5 tiskani
su uz ovaj Pravilnik i čine njegov sastav­ni dio, a to su:

Dodatak 1: 9A-JAR
21,           PROIZVODNJA BEZ OVLAŠTENE
Sekcija 1, Poglavlje F               PROIZVODNE ORGANIZACIJE

Dodatak 2: 9A- JAR
21,          ODOBRENJE PROIZVODNE ORGA-
Sekcija 1 Poglavlje G               NIZACIJE ZA PROIZVODE, DIJE-
                                                LOVE
I OPREMU

Dodatak 3: 9A- JAR
21,          OPIS PROIZVODNE
Sekcija 1, Privitak A                 ORGANIZACIJE

Dodatak 4: 9A- JAR
21           SUSTAV KVALITETE
Sekcija 1 Privitak B

Dodatak 5: 9A-JAR
21,           NEDOSTACI, KVAROVI I GREŠKE
Sekcija 1, članak 21.3

Članak 10.

Danom stupanja na
snagu ovoga Pravilnika prestaje važiti Pravilnik o posebnim uvjetima za gradnju
i izmjene na zrakoplovu, mo­toru, elisi, padobranu i opremi, načinu izrade
tehničko tehno­loške dokumentacije i tehničkoj kontroli gradnje (»Narodne
novine« br. 132/98).

Članak 11.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/00-01/150
Urbroj: 530-01-00-2-1
Zagreb, 17. travnja 2001.

Ministar
**mr. sc. Alojz Tušek, dipl. ing**., v. r.

if !supportEmptyParas endif

if !supportEmptyParas endif

¾¾¾¾¾¾¾¾¾¾¾¾¾¾¾¾¾ Dodaci Pravilniku
¾¾¾¾¾¾¾¾¾¾¾¾¾¾¾

if !supportEmptyParas endif

DODATAK 1                                                                                                                           9A–JAR–21

if !supportEmptyParas endif

if !supportEmptyParas endif

Proizvodnja
bez Potvrde proizvodne organizacije

9A-JAR 21.121   Primjenjivost

(a) Ovaj pododjeljak propisuje uvjete i postupak za dokazivanje prilagođenosti
pojedinog proizvoda, dijela ili opreme s odgovarajućim podacima konstruiranja,
u slučaju kada organizacija nema Potvrdu proizvodne organizacije po Dodatku 2.

(b) Odredbe ovog pododjeljka primjenjuju se kada to nadležno tijelo
zaključi te odobri, primjenjujući sljedeće:

(1) da je neprikladno izdavanje odobrenja proizvodnje prema pododjeljku
G,

(2) da je uvjerenje ili odobrenje za
proizvod, dio ili opremu prema ovom pododjeljku potrebno prije izdavanja
odobrenja proizvodnoj organizaciji prema pododjeljku G.

9A-JAR 21.122   Prikladnost

Svaki proizvođač može zatražiti suglasnost
o prilagođenosti pojedinog proizvoda, djela ili opreme prema ovom pododjeljku,
ako posjeduje odobrenje ili je podnio zahtjev za odobrenje konstruiranja
proizvoda, djela ili opreme ili ima odgovarajući ugovor s podnositeljem
zahtjeva za, ili imateljem odobrenja takvog konstruiranja koji zadovoljavajuće
osigurava koordinaciju između proizvodnje i konstruiranja.

9A-JAR 21.124   Zahtjev

Svaki zahtjev upućen
nadležnom tijelu za izdavanje uvjerenja o prilagođenosti za pojedini proizvod,
dio ili opremu prema ovom pododjeljku mora biti u pisanom obliku i mora
sadržavati:

(a) dokaz kojim se obrazlaže zahtjev za potvrdu nadležnog tijela prema
9A-JAR 21.121 (b) (1) ili (2);

(b) ispunjenje zahtjeva
iz odredbe 9A-JAR 21.125(b).

9A-JAR 21.125   Izdavanje potvrde o udovoljavanju

Nadležno tijelo izdaje potvrdu o udovoljavanju uvjeta za proizvodnju
pojedinog proizvoda, djela ili opreme prema ovom pododjeljku, ako je
podnositelj zahtjeva:

(a) dokazao nadležnom tijelu da je uspostavio sustav kontrole
proizvodnje koji osigurava da svaki proizvod, dio ili oprema, odgovara podacima
konstruiranja te da je siguran za korištenje;

(b) nadležnom tijelu dostavio opis sustava kontrole proizvod­nje
zahtijevan stavkom (a) ove odredbe; način donošenja odluka sustava kontrole
proizvodnje; ispitivanja prema člancima 9A-JAR 21.127 i 9A-JAR 21.128, i imena
ovlaštenih odgovornih osoba prema odredbi 9A-JAR 21.130 (a);

(c) dokazao nadležnom tijelu da je sposoban ispuniti zahtjeve iz
odredbi 9A-JAR 21.129 (d) i Dodatka 5 odredba 21.3.

9A-JAR 21.126   Sustav kontrole proizvodnje

(a) Sustav kontrole proizvodnje uvjetovan odredbom 9A-JAR 21.135(a)
mora osigurati:

(1) da sirovine i nabavljeni dijelovi ili dijelovi od kooperanata ugrađeni
u gotovi proizvod odgovaraju onima iz konstruiranja;

(2) da su sirovine i nabavljeni dijelovi ili djelovi od kooperanata
odgovarajuće utvrđeni (identificirani);

(3) da su postupci, tehnologija proizvodnje i načini sklapanja koji utječu
na kvalitetu i sigurnost gotovog proizvoda, potpuno provedeni;

(4) da su promjene u
konstruiranju uključivši zamjenu materijala, kontrolirane prije nego su
uvrštene u gotov proizvod;

(b) Sustav kontrole
proizvodnje zahtijevan prema odredbi 9A-JAR 21.125(a) mora također osigurati:

(1) da se dijelovi u
procesu proizvodnje kontroliraju sukladno odgovarajućim podacima iz
konstruiranja na proizvodnim mjestima kako bi se mogla donijeti ispravna odluka
o daljnjoj upotrebi;

(2) da se materijali
podložni oštećenju i kvarenju trebaju prikladno uskladištiti i odgovarajuće
zaštititi;

(3) da tekući
proizvodni nacrti budu odmah dostupni i uporabljeni u proizvodnji i kontroli;

(4) da su
neodgovarajući materijali i dijelovi utvrđeni i izdvojeni kako bi se spriječila
njihova ugradnja u gotovi proizvod;

(5) da su materijali i
dijelovi koji su bili zadržani radi odstupanja od konstrukcijskih podataka ili
specifikacija, a koji su bili uzeti u obzir za ugradnju u gotovi proizvod,
podložni odobrenom postupku inženjerske i proizvodne provjere. Ti materijali i
dijelovi određeni ovim postupkom kao uporabljivi moraju biti ispravno označeni
i ponovno kontrolirani ako je potrebna dorada ili popravak tih dijelova.
Materijale i dijelove koji su ovim postupkom odbačeni moraju se označiti i
ukloniti tako da se onemogući ugradnja u gotovi proizvod;

(6) da su zapisi
sustava kontrole proizvodnje uspoređeni s gotovim proizvodom ili dijelom gdje
je to moguće i dostupni nadležnom tijelu te pohranjeni kod proizvođača radi
osiguranja informacija za kontinuiranu plovidbenost proizvoda.

9A-JAR 21.127   Ispitivanje: zrakoplov

(a) Svaki proizvođač
zrakoplova proizvedenog prema ovom pododjeljku mora uspostaviti odobreni
sustav, s listama provjere, za ispitivanje na tlu i u letu, kako bi se u skladu
s tim dokumentima za svaki proizvedeni zrakoplov mogla razmatrati njegova
prilagođenost sa odredbom 9A-JAR 21.125(a).

(b) Svaki postupak
proizvodnog ispitivanja mora uključiti najmanje sljedeće:

(1) provjeru
uporabnosti;

(2) provjeru letnih
mogućnosti (primjenom standardnih zra­ko­plovnih instrumenata);

(3) provjeru ispravnog
djelovanja svih sustava i opreme zra­koplova;

(4) utvrđivanje da su
svi instrumenti ispravno označeni, postavljene sve oznake i uvedeni letački
priručnici nakon ispitivanja u letu;

(5) provjeru
operativnih karakteristika zrakoplova na zemlji;

(6) provjeru bilo koje
druge pojedinosti svojstvene zrakoplovu koji se ispituje/testira.

9A-JAR 21.128   Ispitivanje motora i elise zrakoplova

Svaki proizvođač
motora ili elise proizvedenog prema ovom pododjeljku mora podvrći svaki motor
ili elisu promjenjivog koraka prihvatljivom funkcionalnom ispitivanju radi
određivanja ispravnosti u cijelom području rada za koji ima tipsko odobrenje i
udovoljava zahtjevima odredbe 9A-JAR 21.125(a).

9A-JAR 21.129   Odgovornosti proizvođača

Svaki proizvođač
proizvoda, djela ili opreme proizvedenih prema ovom pododjeljku mora:

(a) omogućiti
inspekciju nadležnog tijela svakog proizvoda;

(b) držati na mjestu
proizvodnje potrebne tehničke podatke i nacrte da nadležno tijelo može odrediti
da li je proizvod u skladu s odgovarajućim podacima konstruiranja;

(c) održavati sustav
kontrole proizvodnje koji osigurava da je svaki proizvod u skladu s
odgovarajućim podacima konstruiranja i da je siguran za korištenje;

(d) osigurati pomoć
imatelju odobrenja za tip ili konstruiranje u svezi bilo koje aktivnosti radi
neprekidne plovidbenosti proizvoda, dijela ili opreme koja je bila proizvedena;

(e) (1) obavijestiti
imatelja odobrenja za tip ili konstruiranje o svim slučajevima gdje je proizvodna
organizacija pustila u promet proizvod, dio ili opremu i nakon toga ustanovila
da ima odstupanja od odgovarajućih podataka iz konstruiranja te istraživanjem s
imateljem odobrenja za tip ili konstruiranje utvrditi odstupanja koja bi mogla
ugroziti sigurnost;

(2) obavijestiti
nadležno tijelo o odstupanjima pronađenim prema stavku (e) (1) ove odredbe.
Svako izvješće mora biti izra­đeno u obliku prihvatljivom nadležnom tijelu a
prema zahtjevima iz Dodatka 5 9A-JAR-21 21.3(b)(2);

(3) tamo gdje je proizvođač
ujedno i isporučitelj nekoj drugoj proizvodnoj organizaciji, izvješće mora
također dostaviti toj organizaciji.

9A-JAR 21.130   Izjava o prilagođenosti

(a) Svaki proizvođač
proizvoda, dijela ili opreme proizvedene prema ovom pododjeljku mora ~~iz~~dati
izjavu o prilagođenosti svakog proizvoda, dijela ili opreme. Tu izjavu mora
potpisati ovlaštena odgovorna osoba u proizvodnoj organizaciji;

(b) Izjava o
prilagođenosti mora sadržavati:

(1) za svaki proizvod
dio ili opremu iskaz da je sukladan odgovarajućim podacima konstruiranja te je
siguran za uporabu;

(2) za zrakoplov -
iskaz da je svaki zrakoplov bio provjeren na zemlji i u letu sukladno
zahtjevima iz odredbe 9A-JAR 21.127(a);

(3) za motor
zrakoplova ili elisu promjenjivog koraka - iskaz da je proizvođač svaki motor
ili elisu podvrgao završnom funkcionalnom ispitivanju u skladu sa zahtjevima iz
odredbe 9A-JAR 21.128.

(c) Svaki proizvođač
takvog proizvoda, dijela ili opreme mora podnijeti važeću izjavu o
prilagođenosti:

(1) pri prvoj promjeni
vlasništva tog proizvoda, dijela ili opreme;

(2) pri zahtjevu za
izdavanje prve svjedodžbe o plovidbenosti zrakoplova;

(3) pri zahtjevu
nadležnom tijelu za izdavanje prve dozvole za uporabu zrakoplovnog motora,
elise, dijela ili opreme.

(d) Nadležno tijelo
validira izjavu o prilagođenosti ako je nakon kontrole utvrdilo da je proizvod,
dio ili oprema u skladu s odgovarajućim podacima konstruiranja i da je siguran
za uporabu.

if !supportEmptyParas endif

DODATAK 2                                                                                                                           9A–JAR–21

if !supportEmptyParas endif

if !supportEmptyParas endif

Odobrenje
proizvodne organizacije za proizvode, dijelove i opremu

9A-JAR 21.131   Primjenjivost

Ovaj pododjeljak
propisuje:

(a) uvjete za dodjelu
potvrde proizvodnoj organizaciji i pravila ponašanja imatelja takvog odobrenja;

(b) sukladnost
proizvoda, dijelova i opreme s odgovarajućim podacima konstrukcije kroz
odobrenu proizvodnu organizaciju.

9A-JAR 21.133   Prikladnost

Nadležno tijelo će
zahtjev uzeti u razmatranje za odobrenje proizvodne organizacije samo:

(a) ako se nadležno
tijelo uvjeri da je, za određen opseg rada, takva potvrda o prilagođenosti
prikladna radi sukladnosti s određenim konstruiranjem;

(b) ako podnositelj
zahtjeva posjeduje ili je podnio zahtjev za odobrenje takvoga konstruiranja,
ili podnositelj zahtjeva ima pri­klad­an sporazum s podnositeljem zahtjeva za
odobrenje ili imateljem odobrenja za takvo konstruiranje koji osigurava zadovo­lja­vajuću
suradnju između proizvodnje i konstruiranja.

9A-JAR 21.134   Zahtjev

Svaki zahtjev za
Potvrdu proizvodnoj organizaciji mora biti izrađen na način prihvatljiv nadležnom
tijelu, i mora ispuniti zahtjeve iz odredbe 9A-JAR 21.143 i uvjete iz odredbe
9A-JAR 21.151.

9A-JAR 21.135   Izdavanje odobrenja proizvodnoj organizaciji

Nadležno tijelo izdaje
odobrenje proizvodnoj organizaciji kad se uvjerilo da je udovoljeno uvjetima
propisanim pododjeljkom G.

9A-JAR 21.139   Sustav kvalitete

(a) Proizvodna
organizacija mora dokazati da je uspostavila i da može održavati sustav
kvalitete.

Sustav kvalitete mora
biti dokumentiran. Sustav kvalitete mora biti takav da omogući organizaciji
izdavanje garancije da je svaki proizvod, dio ili oprema proizveden u toj
organizaciji ili od njenih kooperanata, ili dobavljen od drugih vanjskih
dobavljača ili partnera, sukladan odgovarajućim konstruirajućim podacima, da je
siguran za uporabu i time koristiti ovlasti iz odredbe 9A-JAR 21.163.

(b) Sustav kvalitete
mora uključiti:

(1) odgovarajući opseg
odobrenja, postupke kontrole iz Dodatka 4.;

(2) djelovanje
neovisnosti kvalitete radi nadgledanja udovoljavanja odgovarajućim odobrenim
postupcima sustava kvalitete. To nadgledanje mora uključiti sustav povratne
informacije osobi ili grupi osoba određenih u točki 9A-JAR 21.145(c)(2) i
konačno rukovodiocu određenom u točki 9A-JAR 21.139(b)(2) radi osiguravanja
potrebnih korektivnih radnji.

9A-JAR 21.143   Opis

(a) Organizacija mora
dostaviti nadležnom tijelu opis proizvodne Organizacije prikazujući podatke
navedene u Dodatku 3.

(b) Opis proizvodne
organizacije mora biti dopunjavan koliko je potrebno, opis organizacije mora
biti ažuran, a kopije dopuna moraju biti dostavljene nadležnom tijelu.

9A-JAR 21.145    Uvjeti za odobrenje

Proizvodna
organizacija u zahtjevu, prema odredbi 9A-JAR 21.143, mora dokazati:

(a) *Općenito* -
da su postrojenja, radni uvjeti, oprema i alat, postupci i uporabljeni
materijali, broj i osposobljenost osoblja i opća organizacija primjereni za
odgovornosti iz odredbe 9A-JAR 21.165;

(b) *Podaci*

(1) da je u posjedu
svih podataka potrebnih za dobivanje plovidbenosti od nadležnog tijela i od
imatelja ili podnositelja zahtjeva za odobrenje tipa ili odobrenja za
konstruiranje koji su potrebni za utvrđivanje sukladenosti s odgovarajućim
konstrukcijskim podacima;

(2) da je razradila
postupak kojim osigurava da su podaci o plovidbenosti ispravno uključeni u
njihovim proizvodnim podacima;

(3) da su navedeni
podaci ažurni i da su na raspolaganju svom osoblju koje treba imati pristup do
tih podataka radi izvršavanja njihovih dužnosti;

(c) *Organizacija*

(1) da je odgovorni
rukovoditelj *(accountable manager),* odgovoran spram nadležnog tijela,
bio imenovan da odgovorno, unutar organizacije, osigura odvijanje cijele
proizvodnje, sukladno zahtijevanim standardima, i da je proizvodna organizacija
neprestano u skladu s podacima i postupcima utvrđenima u opisu;

(2) da je odgovorni
rukovoditelj ili grupa odgovornih rukovoditelja imenovana radi osiguranja da je
organizacija u skladu sa zahtjevima ovog pododjeljka te da su prepoznati
zajedno s djelokrugom njihovih ovlaštenja. U svezi s tim ta(te) osoba (osobe)
moraju biti direktno odgovorne odgovornom rukovoditelju navedenom u točki (c)
(1). Socijalno, profesionalno i radno iskustvo odgovornih rukovoditelja mora
biti odgovarajuće radi ispunjavanja njihovih dužnosti;

(3) da je osoblju na
svim razinama dodijeljeno odgovarajuće ovlaštenje kako bi bili u stanju
ispuniti dodijeljene im odgovornosti, te da postoji puna i djelotvorna suradnja
unutar proizvodne organizacije po pitanju plovidbenosti;

(d) *Ovlašteno* *osoblje*

(1) da je ovlašteno
osoblje definirano kao osoblje ovlašteno od proizvodne organizacije za
potpisivanje dokumenata navedenih u odredbi 9A-JAR 21.163 prema utvrđenom
djelokrugu iz odobrenja. Vještina, znanje i iskustvo (uključujući i ostale
funkcije u organizaciji) ovlaštenog osoblja treba olakšati ispunjenje
dodijeljenih im odgovornosti;

(2) da ima evidenciju
cjelokupnog ovlaštenog osoblja uključujući djelokrug svojih ovlaštenja;

(3) da ovlašteno
osoblje raspolaže popisom djelokruga svojih ovlaštenja.

9A-JAR 21.147   Promjene u odobrenju proizvodne organizacije

(a) Nakon izdane Potvrde
proizvodnoj organizaciji svaka promjena u organizaciji koja je značajna za
prilagođenost ili plovidbenost proizvoda, dijela ili opreme a naročito promjena
u sustavu kvalitete, mora biti odobrena od strane nadležnog tijela. Prijedlog
za svaku takvu promjenu mora se nadležnom tijelu podnijeti što je moguće prije.
Proizvodna organizacija mora obavijestiti nadležno tijelo koliko je to
najranije moguće prije izvršenja te promjene, da će i nakon promjene nastaviti
sukladno zahtjevima Pododjeljka G.

(b) Nadležno tijelo
može propisati uvjete pod kojima odobrena proizvodna organizacija prema
Pododjeljku G može djelovati tijekom takvih promjena sve dok nadležno tijelo ne
utvrdi da se odobrenje mora opozvati.

9A-JAR 21.148   Promjena lokacije

Promjena lokacije proizvodnog
postrojenja odobrene proizvodne organizacije mora se promatrati kao značajna
promjena za organizaciju i koja radi toga mora udovoljiti odredbi 9A-JAR
21.147.

9A-JAR 21.149   Prenosivost

Odobrenje proizvodnoj
organizaciji nije prenosivo, osim kod promjene vlasništva, koja se mora
promatrati kao značajna promjena te radi toga mora biti u skladu s odredbom
9A-JAR 21.147.

9A-JAR 21.151   Opseg odobrenja

Opseg odobrenja je
sastavni dio odobrenja proizvodnoj organizaciji. Opseg odobrenja označava opseg
radova, proizvode i/ili kategorije dijelova i uređaje za koje je imatelj
ovlašten koristiti svoja prava određena u odredbi 9A-JAR 21.163.

9A-JAR 21.153   Promjene opsega odobrenja

Zahtjev za promjenu
opsega odobrenja mora se napraviti u obliku i na način prihvatljiv za nadležno
tijelo. Podnositelj zahtjeva mora udovoljiti odgovarajućim uvjetima i
zahtjevima Pododjeljka G.

9A-JAR 21.157   Provjera

Svaki podnositelj
zahtjeva ili imatelj odobrenja proizvodne organizacije mora osigurati uvjete
kojima omogućuje nadležnom tijelu obavljanje svake provjere, uključujući i
provjeru suradnika i/ili kooperanata potrebnu da se utvrdi udovoljavanje
zahtjevima pododjeljka G.

9A-JAR 21.159   Rok valjanosti

(a) Potvrda
proizvodnoj organizaciji traje do trenutka dok se od Potvrde ne odustane,
oduzme privremeno ili trajno ili je istekao rok valjanosti iz Potvrde.

(b) Nadležno tijelo
može Potvrdu proizvodne organizacije ograničiti, privremeno ili trajno oduzeti
ili rok valjanosti iz Potvrde skratiti:

(1) ako proizvodna
organizacija nije usklađena s odgo­va­rajućim zahtjevima Dodatka 2;

(2) ako je imatelj ili
bilo koji od njegovih suradnika ili kooperanata spriječio provjeru prema
odredbi 9A-JAR 21.157;

(3) ako se dokaže da
proizvodna organizacija ne može održati zadovoljavajuću kontrolu proizvodnje
proizvoda, dijela ili opreme prema odobrenju;

(4) proizvodna
organizacija više ne udovoljava zahtjevima odredbe 9A-JAR 21.133.

9A-JAR 21.163   Ovlasti

Odobrena proizvodna
organizacija, unutar svojih opsega odobrenja izdanih u skladu s odredbom 9A-JAR
21.135, može:

(a) u slučaju
dovršenja zrakoplova i po izdavanju izjave o prilagođenosti, dobiti svjedodžbu
o plovidbenosti zrakoplova, standardnu ili izvoznu, bez daljnjih dokazivanja;

(b) u slučaju drugih
proizvoda, dijelova ili opreme, izdati priznata odobrenja za korištenje
(Authorised Release Certificate) (9A-JAA Obrazac 1) bez daljnjih dokazivanja;

(c) održavati novi
zrakoplov kojeg je proizvela i izdati uvjerenje o odobrenju za korištenje u
smislu održavanja.

9A-JAR 21.165   Odgovornosti

Odobrena proizvodna
organizacija mora:

(a) osigurati da će
opis proizvodne organizacije, napravljen u skladu s odredbom 9A-JAR 21.143 i
dokumenti na koje se poziva biti uzeti kao osnovni radni dokumenti unutar
organizacije;

(b) održavati
organizaciju proizvodnje sukladno podacima i postupcima iz odobrenja proizvodne
organizacije;

(c) ustanoviti da
svaki završeni zrakoplov odgovara tipu te je siguran za korištenje prije nego
se nadležnom tijelu podnese uvjerenje o prilagođenosti;

– ustanoviti da su proizvodi,
dijelovi ili oprema završeni i da su sukladni odobrenim konstrukcijskim
podacima i da su sigurni za korištenje prije izdavanja “JAA Form One” kao
uvjerenja o prilagođenosti;

– ustanoviti da su
drugi proizvodi, dijelovi i oprema sukladni odgovarajućim podacima prije
izdavanja “JAA Form One” kao uvjerenja o prilagođenosti;

(d) zabilježiti sve
detalje obavljenih radova u obliku prihvatljivom za nadležno tijelo;

(e) (1) izvijestiti
imatelja svjedodžbe tipa *(Type Certificate)* ili odobrenja konstruiranja,
o svim slučajevima kad je proizvodna organizacija pustila u korištenje
proizvode, dijelove ili opremu a kasnije ustanovila da ima odstupanja od
odgovarajućih konstrukcijskih podataka te da će istražiti s imateljem uvjerenja
tipa ili odobrenja konstruiranja ona odstupanja koja mogu dovesti do
ugrožavanja sigurnosti i/ili nesigurnog korištenja;

(2) izvijestiti
nadležno tijelo o utvrđenim odstupanjima od točke (e) (1) ove odredbe. Ova
izvješća moraju biti izrađena u obliku i na način prihvatljiv za nadležno
tijelo u skladu s Dodatkom 5, 9A-JAR-21, odredba 21.3(b)(2);

(3) tamo gdje odobrena
proizvodna organizacija nastupa kao dobavljač nekoj drugoj proizvodnoj
organizaciji treba izvijestiti također i tu organizaciju;

(f) osigurati pomoć
imatelju svjedodžbe tipa ili odobrenja konstruiranja u poduzimanju bilo kojih
akcija kontinuirane plovidbenosti koje se odnose na proizvod, dio ili opremu
koja je bila proizvedena;

(g) osnovati sustav
arhiviranja koji uključujuje zahtjeve suradnicima, dobavljačima i kooperantima,
radi očuvanja podataka upotrijebljenih za potvrđivanje sukladnosti proizvoda,
dijela ili opreme, da budu dostupni nadležnom tijelu te da budu sačuvani kako
bi se osigurale informacije potrebne za osiguranje kontinuirane plovidbenosti
proizvoda, dijela ili opreme;

(h) sukladno opsegu
odobrenja, izdati uvjerenje o predaji na korištenje, utvrditi da je svaki
završen zrakoplov bio podvrgnut potrebnom održavanju i da je siguran za
korištenje prije izdavanja uvjerenja.

if !supportEmptyParas endif

DODATAK 3                                                                                                                           9A–JAR–21

if !supportEmptyParas endif

Opis
proizvodne organizacije

(a) Izjava potpisana
od odgovornog rukovodioca *(accountable manager)* kojom potvrđuje da će
opis proizvodne organizacije i svaki pripadajući priručnik koji utvrđuju
udovoljavanje odobrene proizvodne organizacije zahtjevima ovog pododjeljka biti
neprekidno usklađeni.

(b) Naziv i ime
rukovoditelja koje je prihvatilo nadležno tijelo sukladno odredbi 9A-JAR 21.145
(c)(2).

(c) Dužnosti i
odgovornosti rukovoditelja prema zahtjevu iz odredbe 9A-JAR 21.145 (c)(3)
uključujući i poslove koje oni mogu obavljati direktno s nadležnim tijelom u
ime proizvodne organizacije.

(d) Organizacijsku
shemu koja pokazuje lanac odgovornosti rukovoditelja prema zahtjevima iz
odredbe 9A-JAR 21.145 (c)(1) i (c)(2).

(e) Popis ovlaštenog
osoblja.

(f) Opći opis
mogućnosti radne snage *(man-power resoures).*

(g) Opći opis objekata
smještenih na svim adresama navedenim u odobrenju proizvodne organizacije.

(h) Opći opis područja
djelovanja proizvodne organizacije vezano za opseg uvjeta odobrenja.

(i) Postupak
obavještavanja nadležnog tijela o organizacijskim promjenama.

(j) Postupak dopuna
opisu proizvodne organizacije.

(k) Opis sustava
kvalitete i postupaka prema odredbi 9A-JAR 21.139(b)(1)

(l) Popis podugovarača
prema odredbi 9A-JAR 21.139 (a).

if !supportEmptyParas endif

DODATAK 4                                                                                                                           9A–JAR–21

if !supportEmptyParas endif

Sustav
kvalitete

Sustav kvalitete mora
uključiti, unutar opsega odobrenja, postupke kontrole za sljedeća područja
prema odredbi JAR 21.139(b)(1):

(a) izdavanje
dokumenta, odobravanje ili preinake;

(b) procjena
solidnosti i pouzdanosti dobavljača i kooperanata i nadgledanje;

(c) provjera da su
ulazni proizvodi, dijelovi, materijali i oprema, uključujući novonabavljene
pozicije ili koji su već u prodaji, navedeni u odgovarajućim podacima
konstruiranja;

(d) prepoznavanje i
utvrđivanje porijekla;

(e) proizvodni
procesi;

(f) nadziranje i
ispitivanje, uključujući i ispitivanje proizvoda u letu;

(g) kalibriranje
alata, šablona opreme za ispitivanje;

(h) kontrola
nestandardnih pozicija;

(i) suradnja radi
plovidbenosti s podnositeljem zahtjeva/imateljem odobrenja konstruiranja;

(j) dopuna evidencija
i čuvanje dokumentacije;

(k) oposobljenost i
sposobnost osoblja;

(l) izdavanje
svjedodžbe o plovidbenosti;

(m) rukovanje,
uskladištenje i pakiranje;

(n) pouzdanost
unutarnje kvalitete i rezultati akcija isprav­ljanja;

(o) rad unutar opsega
odobrenja obavljen na bilo kojem mjestu izvan lokacija odobrenih objekata;

(p) rad obavljen nakon
završetka proizvodnje ali prije isporuke, radi održavanja zrakoplova sigurnim
za uporabu.

Postupci kontrole
trebaju uključiti posebne zahtjeve za bilo koje kritične dijelove definirane
kao takve u konstrukcijskoj ili projektnoj dokumentaciji proizvoda.

if !supportEmptyParas endif

DODATAK 5                                                                                                                           9A–JAR–21

if !supportEmptyParas endif

Nedostaci,
kvarovi i greŠke

(a) Sustav
prikupljanja, provjere i analize podataka. Imatelj svjedodžbe tipa *(Type
Certificate)* ili dopunske dozvole tipa *(Supplemental Type Certificate)*,
mora imati sustav za prikupljanje, provjeru i analizu podataka koji se odnose
na pojave koje mogu uključivati nedostatke, kvarove i grješke bilo kojeg
proizvoda, dijela ili uređaja pokrivenog dozvolom tipa ili dopunskom dozvolom
tipa. Imatelj dozvole tipa ili dopunske dozvole tipa za proizvod mora osigurati
informacije o sustavu razvijenom u skladu sa stavkom (a) ove odredbe svakom
poznatom korisniku (operatoru) svakog proizvoda.

(b) Izvješćivanje
nadležnog tijela.

(1) Imatelj svjedodžbe
tipa TC, dopunske svjedodžbe tipa STC, združenog odobrenja za dijelove JPA *(Joint
Parts Approval)*, ili združenih odredbi tehničkih standarda *JTSO (Joint
Technical Standards Order)* koji je spoznao bilo koji nedostatak, kvar i
grješku na proizvodu, dijelu ili uređaju koji je pokriven dozvolom tipa,
dopunskom dozvolom tipa ili potvrdom i koja je imala za posljedicu ili je mogla
imati za posljedicu ugrožavanje sigurnosti, mora o tome izvijestiti nadležno
tijelo.

(2) Izvješća moraju biti
podnijeta u obliku i na način prihvatljiv nadležnom tijelu, što je prije moguće
a u svakom slučaju ne kasnije od tri dana nakon ustanovljivanja nedostatka,
kvara i greške.

(c) Provjera pojava za
koje se podnosi izvješće.

Kada analiza provedena
prema stavku (a) ove odredbe pokaže da pojava za koju se podnosi izvješće
uključuje nedostatak, kvar i grešku koja je nastala radi manjkavosti u
konstruiranju tipa ili manjkavosti u proizvodnji, imatelj dozvole tipa, imatelj
dodatne dozvole tipa, imatelj JTSO ili imatelj JPA, već kako je prikladno, mora
istražiti uzrok te manjkavosti i izvijestiti nadležno tijelo o rezultatima
provjere i o bilo kojoj akciji koju poduzima ili namjerava poduzeti da ispravi
tu manjkavost.

Ako nadležno tijelo
ustanovi da je poduzeta potrebna akcija da se ispravi nedostatak na postojećem
proizvodu, djelu ili napravi tada imatelj dozvole tipa, imatelj dopunske
dozvole tipa, imatelj JTSO, ili imatelj JPA, mora podnijeti nadležnom tijelu
neophodne podatke koji se odnose na akciju ispravljanja.

(d) Zahtijevana akcija
*(Required Action)* - izmjena ili provjera konstruiranja *(Design Change
or Inspection)*. Kad nadležno tijelo smatra da je potrebno izdati naredbu o
plovidbenosti *(Airworthiness Directive)* da se ispravi nesigurno stanje,
ili zahtijeva provođenje inspekcije TC, STC, JPA, JTSO mora:

(1) predložiti
odgovarajuće promjene konstruiranja i/ili potrebne provjere i podnijeti
nadležnom tijelu obrazložene prijedloge na odobrenje;

(2) na temelju
odobrenja nadležnog tijela za predloženu promjenu konstruiranja ili provjeru,
dostaviti svim poznatim operatorima odgovarajuće opisne podatke i upute za
izvođenje.

if !supportEmptyParas endif

Pravilnik, NN 38/2001-668